Vischnanca da […]

[Adressa]

[NP Lieu]

**Brev inscritta**

[proprietari/a dal bain immobigliar]

[Adressa]

[NP Lieu]

[Lieu, data]

**Scadenza dal termin supplementar per ademplir l'obligaziun da construir tenor l'art. 19c al. 1 LPTGR, execuziun dal dretg da cumpra tenor l'art. 19d LPTGR**

**Chaschun da prender posiziun**

[Prezià signur / Preziada dunna …]

En il rom da la revisiun [parziala] da la [planisaziun locala] ha la vischnanca attribuì Voss bain immobigliar nr. […] da nov ad ina zona da construcziun. Tenor l'art. 19c al. 1 LPTGR ston bains immobigliars che vegnan attribuids da nov ad ina zona da construcziun suenter il 1. d'avrigl 2019 vegnir surbajegiads entaifer in termin da(d) [otg][[1]](#footnote-1) onns suenter che l'enzonaziun ha survegnì vigur legala.

Cun la disposiziun dal(s) […] ha la vischnanca constatà che l'obligaziun da construir tenor l'art. 19c al. 1 LPTGR n'è betg vegnida ademplida tenor il termin. Questa disposiziun ha survegnì vigur legala il(s) [data].

Cun la medema disposiziun dal(s) [data] ha la vischnanca concedì in termin supplementar da dus onns per ademplir posteriuramain l'obligaziun da construir tenor l'art. 19c al. 1 LPTGR. Quest termin supplementar ha cumenzà cun la vigur legala da la disposiziun, damai il(s) [data] ed è scadì il(s) [data].

La vischnanca ha constatà che las lavurs da construcziun sin Voss bain immobigliar nr. […] n'han anc betg cumenzà fin oz, malgrà il termin supplementar. Tenor il stadi da las enconuschientschas actual[[2]](#footnote-2) da la vischnanca è il termin supplementar damai era scadì presumablamain senza ch'el saja vegnì duvrà. La vischnanca ha perquai l'intenziun da relaschar ina disposiziun da constataziun che cuntegna circa il suandant:

*"Il termin supplementar da dus onns tenor l'art. 19d al. 2 cif. 2 LPTGR per ademplir l'obligaziun da construir tenor l'art. 19c al. 1 LPTGR è scadì senza ch'el saja vegnì duvrà."*

Sche las possessuras u ils possessurs dal bain immobigliar n'adempleschan betg l'obligaziun da construir tenor il termin, po la vischnanca exequir per ils bains immobigliars respectivs cun agid d'ina disposiziun in dretg da cumpra per la valur da martgà tenor la valitaziun uffiziala. Las suandantas cundiziuns ston esser ademplidas:

1. la dumonda per bains immobigliars surbajegiabels è cumprovada;
2. il termin supplementar da maximalmain 2 onns è scadì senza ch'el saja vegnì duvrà;
3. igl exista in interess public predominant per surpigliar il bain immobigliar;
4. ils bains immobigliars pertutgads vegnan tschernids tenor las finamiras e tenor ils princips da la planisaziun dal territori.

Questas cundiziuns èn ademplidas presumablamain. Perquai ha la vischnanca l'intenziun d'exequir il dretg da cumpra sa basond sin l'art. 19d LPTGR e da relaschar ina disposiziun che cuntegna circa il suandant:

*"Sa basond sin l'art. 19d LPTGR areguard il bain immobigliar nr. […] exequescha la vischnanca senza resalvas e cundiziuns il dretg da cumpra e quai per il pretsch da cumpra da CHF […] tenor la valitaziun uffiziala dal(s) […]*.“

Qua tras survegnis Vus la chaschun d'inoltrar ina **posiziun** entaifer 14 dis[[3]](#footnote-3) suenter la consegna dal scriver preschent.

Cun amiaivels salids

la vischnanca da […]

…………………………………… ……………………………………

[Il/La president/a communal/a] [Il/La chanzlist/a]

Infurmaziun da diever: Quest model è in agid dal Chantun. Las formulaziuns da quest model èn da chapir sulettamain sco propostas. Passaschas dal text che la vischnanca sto cumplettar u precisar èn marcadas grisch sco tegnaplazzas en parantesas quadras […].

1. En il rom da l'urden fundamental pon las vischnancas scursanir quest termin u al prolungar fin maximalmain 10 onns (art. 19c al. 2 LPTGR). [↑](#footnote-ref-1)
2. Da resguardar è ch'ils termins vegnan suspendids, uschè ditg ch'il cumenzament da las lavurs da construcziun u la finiziun da la construcziun vegn retardà pervia da motivs, per ils quals la persuna ch'è obligada da construir n'è betg responsabla (art. 19c al. 4 LPTGR). [↑](#footnote-ref-2)
3. Il termin po vegnir prolungà per motivs suffizients. [↑](#footnote-ref-3)